शिवपाल यादव ने बनाया समाजवादी सेक्यूलर मोर्चा, सपा प्रमुख अखिलेश यादव ने कही यह बात...  
शिवपाल ने समाजवादी सेकुलर मोर्चा बनाया
उन्होंने कहा कि उपेक्षित लोगों को जोड़ेंगे
शिवपाल बोले कि 2 साल तक सपा में मेरी उपेक्षा हुई
शिवपाल ने कहा, 'मैंने इतना लंबा इंतजार इसलिए किया, क्योंकि सपा को एकजुट रखना चाहता था. हम अब गांवों और जिलों में  जाएंगे और अपने मोर्चा को मजबूत करने के लिए काम करेंगे.' उन्होंने इन अफवाहों का खंडन किया कि वह भाजपा या किसी अन्य दल में शामिल होने जा रहे हैं. मंगलवार की रात सुहेलदेव भारतीय समाज पार्टी के अध्यक्ष एवं प्रदेश की भाजपा सरकार में मंत्री ओम प्रकाश राजभर ने शिवपाल से मुलाकात की थी, लेकिन दोनों नेताओं ने कहा कि यह मुलाकात व्यक्तिगत थी ना कि राजनीतिक.
बता दें कि सपा से निष्कासित अमर सिंह ने दावा किया था कि उन्होंने भाजपा के शीर्ष नेताओं के साथ शिवपाल की बैठक तय कराई थी लेकिन बैठक नहीं हो पाई क्योंकि शिवपाल आये ही नहीं. उधर शिवपाल यादव के नए मोर्चे पर सपा अध्यक्ष और पूर्व मुख्यमंत्री अखिलेश यादव ने कहा कि 2019 चुनाव जैसे-जैसे करीब आएंगे, लोगों को ऐसे कई रंग देखने को मिलेंगे.  

बता दें कि सपा से निष्कासित अमर सिंह ने दावा किया था कि उन्होंने भाजपा के शीर्ष नेताओं के साथ शिवपाल की बैठक तय कराई थी लेकिन बैठक नहीं हो पाई क्योंकि शिवपाल आये ही नहीं. उधर शिवपाल यादव के नए मोर्चे पर सपा अध्यक्ष और पूर्व मुख्यमंत्री अखिलेश यादव ने कहा कि 2019 चुनाव जैसे-जैसे करीब आएंगे, लोगों को ऐसे कई रंग देखने को मिलेंगे.